Postanem li premijer, Hrvati će za 8 godina živjeti kao Švicarci

Ono što je najbitnije su pitanje odgovornosti odgovornosti te solidarnosti i zajedništva - to je temelj hrvatskog uspjeha, kazao je zagrebački gradonačelnik Milan Bandić

<p>Gost emisije <a href="http://www.vijesti.rtl.hr/novosti/hrvatska/1959573/bandic-postanem-li-premijer-hrvatski-ce-gradjani-za-osam-godina-zivjeti-kao-u-svicarskoj/">RTL Danas </a>bio je Milan Bandić. Kazao je da ne razumije zbog čega se Božo Petrov ljuti jer nije pozvan na preizdoborno sučeljavanje, kao niti zbog čega se imaju sučeljavati Zoran Milanović i Andrej Plenković.</p><p>- Oni su dva dobra pripravnika iz ministarstva vanjskih poslova. Milanović je dokazano nesposoban, a Plenković je nedokazano sposoban, nemaju se oko čega sučeljavati. SDP i HDZ su doveli Hrvatsku na gospodarska koljena. Ona je opustošena, iseljena, treba skinuti rukavice i reći građanima golu istinu. Oni su 21 godinu neuspjelo vladali naizmjence, i sad ponovno obećavaju štogo - smatra Bandić.</p><p>Zagrebački gradonačelnik naglašava da je bitno da u vladu ulaze ljudi zbog znanja, struke i kompetencije, a ne podobnosti.</p><p>- Kod nas je 21 godinu postojala vlada pripravnika i stranačkih uhljeba. Drugo što je bitno je afirmacija rada. Prestati honorirati nerad i prestati dijeliti nezarađeno. Treća je afirmacija obitelji onako kako to mi već 15 godina radimo u Zagrebu. Za četiri godine ćemo od Hrvatske napraviti Zagreb, a za osam godina od Zagreba Švicarsku. Ono što je najbitnije su pitanje odgovornosti odgovornosti te solidarnosti i zajedništva - to je temelj hrvatskog uspjeha - kazao je.</p><p>Bandić krajem mjeseca mora na sud, a nije želio odgovoriti smatra li optužnicu teretom kampanji.</p><p> - Sud neka radi svoj posao, a ja ću o tome progovoriti nakon izbora i imati ćete što čuti - rekao je.</p><p>Na pitanje koje će mjesto u vladi dobiti Radimir Čačić ako on postane premijer, Bandić je rekao da nikome ništa nije obećao.</p><p>- Bit će u grupi stručnih i kompetentnih ljudi, umjesto stranačkih poslušnika. Bit će tu i kolega Kojić, šef financija, Ljubo Jurčić ministar gospodarstva, a Čačić će voditi ono što najbolje zna, komunalnu infrastrukturu i javne radove - rekao je.</p><p>Na posljednje pitanje, kako bi stao na kraj prepirkama oko ustaša i partizana, Bandić kaže da je ključ u tome da se ljudima ponude projekti i programi koji će im omogućiti bolji život.</p><p>- . Ništa ne obećajem, kod mene su bitna djela a ne riječi. Ponavljam, za četiri godine hrvatski građani će živjeti kao u Zagrebu, a za osam kao u Švicarskoj. Ako to žele, neka glasaju za Milana Bandića - zaključio je Bandić.</p><p> </p><p> </p>